
**6. ura SLJ 8.abc skupina Kavčič 5. maj**

**IVAN TAVČAR: TRŽAČAN** (Berilo, str. 84)

Slika (črtica) Tržačan je izšla v zbirki črtic **Med gorami**.

Tavčar je v tej zbirki pisal o življenju izjemnih in nenavadnih vaških ljudi (posebnežev). Gre za realistične opise ljudi in pokrajine, ki jih je pisatelj dobro poznal, saj je živel na Visokem v Poljanski dolini.

Preberi povzetek **Konvencije o otrokovih pravicah**, ki jo je 20. novembra 1989 sprejela Generalna skupščina Združenih narodov in katero spoštuje kar 193 držav.



**Tržačan Tomažek** je bil nezakonski otrok, sirota brez staršev.

V časih, ko je živel pisatelj, so nezakonske matere (ženske, ki so rodile otroka, vendar niso bile poročene) sramotili in jim onemogočali preživljati otroka. S tem so jih prisilili, da so se otroku odpovedale in jih dale v sirotišnice.

Preberi ali poslušaj Tavčarjevo zgodbo: 

V zvezek napiši naslov **Ivan Tavčar:** **Tržačan** in pravilne odgovore zapiši v zvezek.

**1. Dogajanje se odvija:**

A v mestu ob morju

B na bogatem kmečkem posestvu

C v vaškem okolju

Č v revnem delavskem predmestju

**2. Zgodba se dogaja v:**

A času pisateljeve mladosti

B naši sedanjosti

C obdobju med obema vojnama

Č pisateljevih zrelih letih

**3. Osebo poveži z ustrezno oznako. Na vsako črtico napiši ustrezno številko.**

\_\_\_\_ Matevž 1 grd, kričav

\_\_\_\_ Tomažek 2 lena, nemarna

\_\_\_\_ "ona"/mati Vrbarjeva 3 surov, nepravičen

\_\_\_\_ Tinče 4 strog, pravičen

5 telesno šibka, skrbna

6 slaboten, mil

**4. Kako se Matevževa ljubezen do Tomažka spremeni, ko dobi lastnega otroka?**

A mirno dopušča, da ga vaški otroci tepejo

B skriva, da ga nima več rad

C začne ga tepsti in mu odrekati hrano

Č začne lepo skrbeti zanj

**5. Pred vsakim imenom napiši po tri številke ustreznih odgovorov, ki povedo, kako vaški otroci sprejemajo, doživljajo Matevževa otroka.**

\_\_\_ \_\_\_ \_\_\_ Tomažek 1 ne marajo ga

\_\_\_ \_\_\_ \_\_\_ Tinče 2 skrbi jih zanj

3 zdi se jim lep

4 zdi se jim grd

5 tepejo ga

6 smili se jim

**6. Glavna tema pripovedi je:**

A odnos med Matevžem in njegovo ženo

B Tomažkovo življenje v Matevževi družini

C odnos med Tomažkom in Tinčetom

Č neprijazno ravnanje matere Vrbarjeve s Tomažkom

**7. Primere pesniških sredstev v levem stolpcu poveži z ustreznimi poimenovanji v desnem stolpcu. Na vsako črtico napiši ustrezno številko.**

A bil je tenak kakor bilka na njivi 1 simbol

B ko smo stopali mimo veže njegove 2 primera ali komparacija

3 poosebitev/personifikacija

4 obrnjeni besedni red ali inverzija